*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2016.gada

 \_\_§.

**Informatīvais ziņojums „Par bēgļu un personu ar alternatīvo statusu uzņemšanas un sociālekonomiskās iekļaušanas pasākumu ietekmi uz pašvaldību budžetiem”**

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu.
2. Noteikt, ka pašvaldībām ne retāk, kā reizi gadā no valsts budžeta programmas „Līdzekļi neparedzētiem gadījumiem” kompensējami faktiskie izdevumi, sniedzot finansiālo un materiālo palīdzību, kas radušies bēgļu un personu ar alternatīvo statusu uzņemšanas un sociālekonomiskās iekļaušanas pasākumiem par laika periodu sākot no 2016.gada 1.janvāra.
3. Noteikt, ka pašvaldībām no valsts budžeta programmas „Līdzekļi neparedzētiem gadījumiem” kompensējamas izmaksas, kas pašvaldībām faktiski radušās, sniedzot finansiālo un materiālo palīdzību, par šādiem bēgļu un personu ar alternatīvo statusu uzņemšanas un sociālekonomiskās iekļaušanas pasākumiem: par faktiskajiem izdevumiem, kas pašvaldībām radušies, sniedzot sociālos pakalpojumus, sociālo palīdzību un atbalstu, kas noteikti Sociālo pakalpojumu un sociālās palīdzības likumā, Bērnu tiesību aizsardzības likumā un citos normatīvajos aktos un attiecīgās pašvaldības saistošajos noteikumos.
4. Noteikt, ka pašvaldībām radušies faktiskie izdevumi, sniedzot finansiālo un materiālo palīdzību, no valsts budžeta programmas „Līdzekļi neparedzētiem gadījumiem” kompensējami divu gadu laika periodā no bēgļa vai personas ar alternatīvo statusu statusa iegūšanas brīža, bet par nepilngadīgiem bēgļiem un personām ar alternatīvo statusu bez pavadības faktiskie izdevumi kompensējami līdz 24 gadu vecumam.
5. Vides aizsardzības un reģionālās attīstības ministrijai izvērtēt pašvaldību iesniegtos pieprasījumus par pašvaldībām kompensējamajiem faktiskajiem izdevumiem, sniedzot finansiālo un materiālo palīdzību, kas radušies saistībā ar bēgļu un personu ar alternatīvo statusu uzņemšanas un sociālekonomiskās iekļaušanas pasākumiem, sagatavot un noteiktā kārtībā iesniegt Ministru kabinetā rīkojuma projektu par līdzekļu piešķiršanu no valsts budžeta programmas “Līdzekļi neparedzētiem gadījumiem”.

 Ministru prezidents M.Kučinskis

Valsts kancelejas direktors M.Krieviņš

Iesniedzējs:

vides aizsardzības un

reģionālās attīstības ministrs K.Gerhards

Vīzē: valsts sekretārs R.Muciņš

21.07.06.2016

287

A.Pabērza - Draudiņa 66016784,

 agnese.paberza@varam.gov.lv